CELEX: 32004R1018
Language: et
Date: 2004-05-25 00:00:00
Title: Komisjoni määrus (EÜ) nr 1018/2004, 25. mai 2004, millega määratakse kindlaks toortubaka kogused, mida võib üle kanda teistesse sordirühmadesse 2004. aasta Saksamaa, Hispaania, Prantsusmaa, Kreeka, Itaalia ja Portugali tubakakoristuse tagatiskünniste alusel

26.5.2004   
            
            
               ET
            
            
               Euroopa Liidu Teataja
            
            
               L 187/5
            
         
      KOMISJONI MÄÄRUS (EÜ) nr 1018/2004,
   25. mai 2004,
   millega määratakse kindlaks toortubaka kogused, mida võib üle kanda teistesse sordirühmadesse 2004. aasta Saksamaa, Hispaania, Prantsusmaa, Kreeka, Itaalia ja Portugali tubakakoristuse tagatiskünniste alusel
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 30. juuni 1992. aasta määrust (EÜ) nr 2075/2001 toortubakaturu ühise korralduse kohta, (1) eriti selle artikli 9 lõiget 4
   ning arvestades järgmist:
   
               (1)
            
            
               Määruse (EMÜ) nr 2075/92 artikliga 9 kehtestati kvoodid mitmesuguste toortubaka sordigruppide jaoks. Individuaalsed kvoodid jaotati tootjate vahel 2004. aasta saagikoristuse tagatiskünniste alusel, mis on kindlaks määratud nõukogu 25. märtsi 2002. aasta määruse (EÜ) nr 546/2002 (millega määratakse kindlaks lehttubaka lisatasud ja tagatiskünnised sordirühmade ja liikmesriikide kaupa 2002., 2003. ja 2004. aasta saakide puhul ja muudetakse määrust (EMÜ) nr 2075/92) (2) II lisas. Määruse (EMÜ) nr 2075/92 artikli 9 lõikega 4 antakse komisjonile õigus lubada liikmesriikidel tagatiskünniseid osaliselt üle kanda teistesse sordirühmadesse tingimusel, et kavandatavad gruppidevahelised ülekanded ei tekita EAGGFile lisakulutusi ning ei too kaasa ühegi liikmesriigi üldise tagatiskünnise suurenemist.
            
         
               (2)
            
            
               Kui kirjeldatud tingimus on täidetud, tuleb kõnealust ülekannet taotlenud liikmesriigile seda lubada.
            
         
               (3)
            
            
               Käesoleva määrusega ettenähtud meetmed on kooskõlas tubakaturu korralduskomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   2004. aasta saagikoristuse puhul on liikmesriikidel lubatud enne komisjoni määruse (EÜ) nr 2848/98 (3) artikli 10 lõikes 1 ettenähtud külvieelsete lepingute sõlmimise tähtaja lõppu üle kanda ühe sordigrupi koguseid teistesse sordigruppidesse kooskõlas käesoleva määruse lisaga.
   Artikkel 2
   Käesolev määrus jõustub kolmandal päeval pärast Euroopa Liidu Teatajas avaldamist.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 25. mai 2004
      
         
            Komisjoni nimel
         
         
            komisjoni liige
         
         Franz FISCHLER
         
      
   
   
      (1)  EÜT L 215, 30.7.1992, lk 70. Määrust on viimati muudetud määrusega (EÜ) nr 2319/2003 (ELT L 345, 31.12.2003, lk 17).
   
      (2)  EÜT L 84, 28.3.2002, lk 4.
   
      (3)  EÜT L 358, 31.12.1998, lk 17.
   
      LISA
      Tagatiskünniste kogused, mida igal liikmesriigil on lubatud üle kanda ühest sordirühmast teise
      
                  Liikmesriik
               
               
                  Sordirühm, millest üle kantakse
               
               
                  Sordirühm, kuhu üle kantakse
               
            
                  SAKSAMAA
               
               
                  744,8 tonni tumedat õhu käes kuivatatud tubakat (III rühm)
               
               
                  489,4 tonni kuumuses kuivatatud tubakat (I rühm)
               
            
                  147,1 tonni heledat õhu käes kuivatatud tubakat (II rühm)
               
            
                  HISPAANIA
               
               
                  2 458,5 tonni tumedat õhu käes kuivatatud tubakat (III rühm)
               
               
                  1 187,4 tonni kuumuses kuivatatud tubakat (I rühm)
               
            
                  974,1 tonni heledat õhu käes kuivatatud tubakat (II rühm)
               
            
                  PRANTSUSMAA
               
               
                  2 593,5 tonni tumedat õhu käes kuivatatud tubakat (III rühm)
               
               
                  1 364,7 tonni kuumuses kuivatatud tubakat (I rühm)
               
            
                  763,7 tonni heledat õhu käes kuivatatud tubakat (II rühm)
               
            
                  KREEKA
               
               
                  1 662 tonni heledat õhu käes kuivatatud tubakat (II rühm)
               
               
                  10 111 tonni kuumuses kuivatatud tubakat (I rühm)
               
            
                  4 361 tonni päikese käes kuivatatud tubakat (V rühm)
               
            
                  6 718 tonni Kabak Koulak'i (VIII rühm)
               
            
                  1 204 tonni Katerini’t (VII rühm)
               
               
                  1 941 tonni Basmas’i (VI rühm)
               
            
                  1 518 tonni Kabak Koulak'i (VIII rühm)
               
            
                  ITAALIA
               
               
                  200,0 tonni päikese käes kuivatatud tubakat (V rühm)
               
               
                  71,9 tonni kuumuses kuivatatud tubakat (I rühm)
               
            
                  90,0 tonni heledat õhu käes kuivatatud tubakat (II rühm)
               
            
                  100,0 tonni suitsus kuivatatud tubakat (IV rühm)
               
               
                  87,9 tonni kuumuses kuivatatud tubakat (I rühm)
               
            
                  PORTUGAL
               
               
                  50,0 tonni heledat õhu käes kuivatatud tubakat (II rühm)
               
               
                  39,9 tonni kuumuses kuivatatud tubakat (I rühm)